เรื่องร้องเรียน (ร้องเรียน,ความปลอดภัย,ถนน) วันที่ 2023-08-16 18:28:57 — แขวงสายไหม เขตสายไหม กรุงเทพมหานคร
สวัสดีค่ะ สส.ศศินันท์​ และแอดมินผู้ดูแลเพจค่ะ ดิฉันมีเรื่องอยากร้องเรียนและขอหารือแนวทางในการแก้ไขปัญหาค่ะ 

โดยเรื่องที่จะขอร้องเรียนเพื่อหาแนวทางในการแก้ไขปัญหาคือ ดิฉันมีบ้านอยู่ที่สายไหม 69 (หมู่บ้านอรุญวรรณ) ซึ่งฝั่งตรงข้ามมี Saimai Avenue ที่ดิฉันมักจะเดินไปซื้อของอยู่บ่อยครั้ง และทุกครั้งสิ่งที่ดิฉันพบคือ ข้ามถนนเพื่อไปอเวนิวยากมากเลยค่ะ แม้ดิฉันจะข้ามอย่างถูกกฎหมาย ยืนรอตรงทางม้าลาย แต่ก็แทบจะไม่มีรถคันไหนหยุดให้ดิฉันข้ามเลย (หลักฐานตามคลิปแนบค่ะ) 
ดิฉันเคยเจอกระทั่งก้าวขาลงไปที่ถนนแล้ว แต่เจอรถกระพริบไฟใส่ และเร่งเครื่องไม่ให้ดิฉันข้ามถนน 😤 

และข้างๆ อเวนิวนั้นเป็นสถานศึกษาด้วย (โรงเรียนสารสาสน์ สายไหม) ดิฉันจึงคิดว่าบริเวณสัญจรตรงสายไหมอเวนิวควรเป็นพื้นที่ที่จำกัดความเร็วรถ เพื่อให้เกิดความปลอดภัยต่อคนเดินเท้าที่ใช้ถนนแถวนั้นค่ะ 

และขอเสนอทางเลือกให้ สส.ศศินันท์นำไปพิจารณา คือจะดีหรือไม่หากมีไฟสัญญาณจราจรเพื่อขอทางให้คนข้ามตรงทางม้าลายค่ะ เพื่อให้คนเดินเท้าสามารถข้ามถนนได้อย่างปลอดภัยมากขึ้นในอนาคต รบกวนฝากพิจารณาด้วยนะคะ 

ขอบคุณมากเลยค่ะ 

ปล. ในคลิปอาจจะดูรถขับช้า แต่จริงๆ รถขับเร็วนะคะ แง 😓 และข้างๆ มีคนยืนรอข้ามถนนอยู่ด้วย แต่รถก็ไม่หยุดให้เลย สส. ช่วยด้วยยย 

ปล1. ดิฉันเป็น Voter MFP นะคะ เป็นกำลังใจให้พรรค และสส.ก้าวไกลทุกท่านเสมอค่ะ 🧡